Mariam Travélé

Mariam Travélé (1920 – 14 April 2014) be teacher, politician den de first First Lady of Mali insyd de time wey de founding father of Mali, President Modibo Keita, take rule afta independence. Dem know am well for de way she take involve herself for de struggle for independence.

 Background 
Mariam Travélé born for Bamako to Moussa Bleni Travélé, wey be first class principal interpreter plus author of one French–Bambara dictionary, den ein wife Ajibiyé Mintieni. She take ein primary school for Bamako Girls' School from 1931 go 1935. From 1935 go 1939, she train as teaching instructor for Foyer de Métisses for Bamako den get ein teachers grade. Travélé marry Modibo Keita, wey be ein fellow teacher for rural school near de river, for September 1939. Travélé plus ein husband Keita work for plenty towns insyd French Sudan like Sikasso, Kabara, Timbuktu den Bamako.

As de French colonial rule still dey de country, Travélé plus Keita lead de political struggle against de colonial masters. When dem dismantle de RDA sub-section wey dey Sikasso plus de French colonial administration arrest Modibo Keita, na Travélé take over de section. For 1962, she chair de Social Commission for Women, wey dem create insyd de same year plus de support of de RDA.

Afta de military coup wey happen for November 19, 1968, wey lead to de imprisonment of Modibo Keita, First Lady Mariam Travélé too spend ten years for detention, wey eight and half years insyd dem happen for de Sikasso gendarmerie. Dem release am for 1 January 1978, one year afta ein husband die, as dem poison am for 1977 while he still dey detention for Bamako. Dem no allow am go ein husband ein funeral.

Insyd 1991, as democracy come back, dem elect am as de vice-president of de Sudanese Union – African Democratic Rally (US-RDA) party, wey now people dey call Malian Union for de African Democratic Rally (UM-RDA) since 2010.

 Honours 

 Honorary President of the Malian Red Cross
 Independence Gold Medal

 References 

Category:1920 births
Category:2014 deaths
Category:Human
Category:Malian people
Category:First ladies of Mali
Category:20th-century Malian women politicians
Category:20th-century Malian politicians
Category:Malian educators
Category:Grand Officers of de National Order of Mali
Category:Sudanese Union – African Democratic Rally politicians
Category:Malian prisoners den detainees
Category:People wey komot Bamako
Category:21st-century Malian women